**ОБЩИНА ТЪРГОВИЩЕ**

17 септември, 2021, Търговище

**Регламент**

**„Независима надпревара“**

Община Търговище обявява инициативата „Независима надпревара“ по повод Деня на Независимостта на България (22 септември) и Европейската седмица на мобилността (16-22 септември).

В рамките на инициативата, извървените от Вас крачки на 22.09.21 г., записани от приложение на Ваше мобилно устройство, могат да Ви доставят не само удоволствие, а и да Ви донесат здраве и награда.

До 17.00 ч. на 23.09.21 г. изпратете на имейл presscenter.targovishte@gmail.com екранна снимка на крачкомера си от 22.09.21 г., както и снимка/селфи от Вашата разходка до исторически или природни кътчета и забележителности в рамките на община Търговище. Посочете трите си имена и телефон за обратна връзка.

Участието е индивидуално. Участниците, извървели минимум 10 000 крачки на 22 септември, ще участват в жребий за разпределението на 50 предметни награди. Най-ударното постижение в крачки ще получи голямата награда на кмета на община Търговище и грамота. Жребият ще бъде изтеглен на 27.09.21 г.

Най-успешните постижения, както и красиви и забавни кадри, ще бъдат публикувани на фейсбук страницата на Община Търговище.

С изпращането на снимков материал за участие в „Независима надпревара“, всеки участник дава съгласието си за публикация на неговите постижения и обработка на данните, единствено за целите на инициативата.

*\* От 2002 г. насам, Европейска седмица на мобилността цели да подобри публичното здраве и качеството на живот, като популяризира придвижването със средства, които не замърсяват околната среда и устойчивия градски транспорт. Кампанията дава възможност на хората да изследват ролята на улиците в града и да експериментират с разнообразни практични решения за придвижването в населените места, с които да адресират градски предизвикателства като замърсяването на въздуха.*